CELEX: E2018P0002
Language: el
Date: 2018-07-13 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Fürstliches Landgericht στις 13 Ιουλίου 2018 στην υπόθεση C κατά Concordia Schweizerische Kranken- und Unfallversicherung AG, Landesvertretung Liechtenstein (Υπόθεση E-2/18)

6.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 439/14
            
         
      Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Fürstliches Landgericht στις 13 Ιουλίου 2018 στην υπόθεση C κατά Concordia Schweizerische Kranken- und Unfallversicherung AG, Landesvertretung Liechtenstein
      (Υπόθεση E-2/18)
      (2018/C 439/14)
      Το Fürstliches Landgericht (Δικαστήριο του Πριγκιπάτου) υπέβαλε αίτηση στο Δικαστήριο της ΕΖΕΣ με επιστολή της 13ης Ιουλίου 2018, η οποία παρελήφθη από τη Γραμματεία του Δικαστηρίου στις 17 Ιουλίου 2018, για την έκδοση συμβουλευτικής γνώμης στην υπόθεση C κατά Concordia Schweizerische Kranken- und Unfallversicherung AG, Landesvertretung Liechtenstein, όσον αφορά τα εξής ερωτήματα:
      
                  1.
               
               
                  Ο κανονισμός (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας ορίζει απλώς ένα ελάχιστο πλαίσιο που πρέπει να τηρείται προκειμένου να αποτρέπονται στρεβλώσεις του ανταγωνισμού ή οι διατάξεις του είναι υποχρεωτικές στον βαθμό που επίσης επηρεάζουν και περιορίζουν υποχρεώσεις παροχών που είναι παγκοσμίως εκπληρωτέες δυνάμει της ασφαλιστικής σύμβασης; Ο κανονισμός (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας ισχύει ως προς συστήματα κοινωνικής ασφάλισης, τα οποία υποχρεώνουν τους εργαζομένους απλώς να αποδείξουν ότι διαθέτουν επαρκή ασφάλιση υγείας, αλλά τους επιτρέπουν, στο πλαίσιο της συμβατικής αυτονομίας, να επιλέξουν μεταξύ διάφορων ασφαλιστικών φορέων ιδιωτικού δικαίου και απαιτούν μόνον απόδειξη σύναψης ενδεδειγμένης ασφαλιστικής σύμβασης;
               
            
                  2.
               
               
                  
                              α)
                           
                           
                              Λόγω της ισχύος του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας, υποχρεούται ο λήπτης της ασφάλισης να υποβάλλει τιμολόγια καλυπτόμενα από ασφαλιστική σύμβαση συναφθείσα στο πλαίσιο του προβλεπόμενου εκ του νόμου συστήματος ασφάλισης υγείας, στον φορέα κοινωνικής ασφάλισης του τόπου διαμονής του, με αποτέλεσμα ο φορέας κοινωνικής ασφάλισης που βρίσκεται στο κράτος μέλος το οποίο ευθύνεται για την καταβολή της σύνταξης να καθίσταται υπόχρεος καταβολής μόνο αφότου ο φορέας του τόπου διαμονής του αρνηθεί να πληρώσει ή δύναται ο λήπτης της ασφάλισης, παρά ταύτα, να επικαλεστεί τα δικαιώματά του δυνάμει της ασφαλιστικής σύμβασης;
                           
                        
                              β)
                           
                           
                              Εάν, σύμφωνα με το στοιχείο α), ο λήπτης της ασφάλισης δεν δύναται να επικαλεστεί την ασφαλιστική σύμβαση:
                              τούτο ισχύει επίσης όταν η ασφαλιστική σύμβαση συνάπτεται στο πλαίσιο της προβλεπόμενης εκ του νόμου απαίτησης ασφάλισης αλλά η ασφαλιστική σύμβαση υπερβαίνει το ελάχιστο απαιτούμενο εκ του νόμου και ως εκ τούτου έχει συναφθεί, σε κάποιο βαθμό, «οικειοθελώς»;
                           
                        
            
                  3.
               
               
                  Εάν οι λήπτες της ασφάλισης υποχρεούνται, σύμφωνα με το ερώτημα 2, να υποβάλουν τα τιμολόγια πρώτα στον φορέα του κράτους διαμονής τους:
                  
                              α)
                           
                           
                              τούτο ισχύει και για ασφαλισμένο στον οποίον έχουν ήδη χορηγηθεί παροχές στο πλαίσιο της συμβατικής σχέσης επί σειρά ετών ή η επίκληση εκ μέρους του συστήματος κοινωνικής ασφάλισης του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας, αντίκειται στην αρχή της καλής πίστης;
                           
                        
                              β)
                           
                           
                              δικαιούται σύστημα κοινωνικής ασφάλισης επικαλούμενο τον κανονισμό (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας, να εγείρει αξιώσεις ανάκτησης κατά ασφαλισμένου επειδή κατά το παρελθόν του είχε παράσχει ασφαλιστική κάλυψη που υπερέβαινε το καθοριζόμενο στον κανονισμό επίπεδο, δηλαδή, του είχε χορηγήσει παροχές, των οποίων η καταβολή δεν είναι υποχρεωτική δυνάμει των διατάξεων του εν λόγω κανονισμού ή η έγερση αξιώσεων ανάκτησης αντίκειται στην αρχή της καλής πίστης;
                           
                        
                              γ)
                           
                           
                              υπό το πρίσμα του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας, η χορήγηση παροχών από το σύστημα κοινωνικής ασφάλισης χωρίς υποβολή των τιμολογίων μέσω του φορέα κοινωνικής ασφάλισης του τόπου διαμονής, δίνει επίσης στον λήπτη της ασφάλισης δικαίωμα σε μελλοντικές παροχές χωρίς να απαιτείται η υποβολή τιμολογίων μέσω του φορέα κοινωνικής ασφάλισης του τόπου διαμονής;